Source: http://www.bihon.ro/csm-digi-oradea-a-pierdut-in-fata-celor-de-la-szeged/1182510
Timestamp: 2017-12-17 11:52:09+00:00

Document:
CSM Digi Oradea a pierdut in fata celor de la Szeged - BIHON
CSM Digi Oradea a pierdut in fata celor de la Szeged
la	6. octombrie 2012 18:51
CSM Digi a avut un debut cu stângul în grupa preliminară D a Ligii Campionilor la polo, pierzând fără drept de apel meciul de acasă cu Szeged, scor 9-14. Szged şi-a onorat cartea de vizită, confirmând din plin faptul că este favorită la câştigarea grupei sau chiar a trofeului însuşi.
Meciul a început deosebit de prost pentru orădeni, oaspeţii marcând chiar la prima fază şi conducând cu un sec 3-0 după primul sfert. Degringolada gazdelor a continuat şi în sfertul secund. CSM Digi a marcat primul său gol abia în minutul 13, la scorul de 0-4, prin Popoviciu. Rezultatul la pauză, 2-7, era decisiv pentru soarta partidei. Orădenii au jucat ceva mai bine după pauză, când au înscris de trei ori, prin Chioveanu, Matei şi Ghiban, dar maghiarii şi-au mărit avantajul cu încă un gol până la finele sfertului trei, încheiat cu scorul de 5-11. Szeged a mai redus motoarele în ultimul sfert, câştigat de gazde cu 4-3. Revirimentul orădenilor, materializat prin golurile lui Ghiban, Popoviciu, Chioveanu şi Matei, a fost tardiv, iar scorul final, 9-14, reflectă diferenţa de valoare dintre cele două echipe. Portarul Gogola a avut şi el un debut slab la CSM Digi, încasând patru goluri din şuturi de la mare distanţă. Jocul deficitar al echipei noastre din faza defensivă nu l-a ajutat, ce-i drept, prea mult.
Poloiştii orădeni trebuie să uite rapid înfrângerea şi să se concentreze asupra meciurilor care urmează, deoarece calificarea se joacă, nimic nu e încă pierdut. Acest eşec, în faţa unei echipe de top a poloului maghiar şi european, cu cinci campioni olimpici în lot, nu trebuie dramatizat, chiar dacă a fost unul fără drept de apel.
Bazinul Olimpic „Ioan Alexandrescu”. Spectatori: cira 400
CSM Digi – A-Hid Szeged Beton 9-14 (0-3, 2-4, 3-4, 4-3)
CSM Digi: Gogola, D. Creţu – portari; Samuilă, Szabó, Diaconu, Chioveanu 2, Buşilă, Matei 2, Popoviciu 2, A. Creţu, Dunca 1, Ghiban 2, Kádár. Antrenor: Tóth László
Szeged: Baksa, D. Molnár – portari; Kunac 2, Vincze M., Kayes 1, Kiss 2, Hegedüs 1, Szivós 1, Molnár T. 3, Juhász 2, Younger 1, Somogyi 1. Antrenor: Vincze Balázs
Superiorităţi numerice: 14-10. Goluri din superiorităţi: 6-7
Taguri: csm digi oradea, polo, szeged

References: CSM 

CSM 
 CSM 
 CSM 

CSM 

CSM 
 csm